《题回山人画像》
宋代·薛昂

道骨仙风一伟人，相逢东老最情亲。
榴皮幻皮人间世，藤叶牢龙物外身。
璚蚁满壶方丈晓，青蛇衔袖洞庭春。
高名不配垂千古，笑指西邻几劫尘。

作者简介：杭州人，字肇明。神宗元丰八年进士。徽宗崇宁间历太学博士、中书舍人、给事中。无学术，士子有用《史记》、《汉书》语，辄黜之。尝请罢史学，哲宗斥为俗佞。政和三年，迁门下侍郎，寻知应天府。始终谄附蔡京，至举家为京讳，有误及辄加笞责，己误及则自批其颊。钦宗靖康初，以金紫光禄大夫致仕。又坐事责徽州居住。